als_Latn dik_Latn sag_Latn
Botohet libri më i ri nga Sanije Gashi
Gazetarja dhe publicistja prishtinase Sanije Gashi sjell librin ekskluziv, tejet reprezentativ dedikuar kryeqytetit kosovar.
Libri Monografi Unike për Prishtinën, është libër luksi, një vulë e veçantë për kryeqytetin, ngase autorja në të zbulon Prishtinën nga një aspekt tërësisht të panjohur, thuhet në një njoftim për media nga Shtëpia Botuese "Teuta".
Në këtë libër unik ngërthehen në mënyrë të shkëlqyer ngjarjet, njerëzit, jeta e dikurshme prishtinase, monumentet e rëndësishme kulturore dhe historike, atraksionet e pathëna deri më tani nga personalitetet dhe njerëzit e zakonshëm prishtinas, ngjarje të kryeqytetit tonë të paraqitura nga një prespektivë unike.
Ky libër është botim i dytë i plotësuar në gjuhën shqipe - ndërsa i pari në gjuhën angleze, me parathënie nga shkrimtarja / publicistja Miranda Haxhia.
Nga librat që kam lexuar, ky është i veçantë për mua, shkruan studiuesi i etnologjisë, MSc. Shefki Stublla. Sepse ky libër është një tregim i sinqertë për qytetin e lindjes, është një studim i gjerë dhe i hollsishëm shkencor që trajton jetën dhe rritën e autores bashkë me qytetin, është një kontribut memorial për historinë dhe ngjarjet të cilat duhet të shënohen që të mos harrohen. Libri mbetet një testament i një publicisteje të merituar, i cili do të jetë i mirëpritur edhe nga lexuesit e gjuhës angleze.
Ndërsa politikologu Luz Thaqi, këtë libër e vlerëson si kryevepër, i cili do të lexohet gjithnjë dhe do t’i qëndrojë kohërave. U impresionova me përmbajtjen, me bashkëbiseduesit, fotot, kronologjinë e shtrirjes në kohë e vite dhe mësova aq shumë për Prishtinën, të cilën nuk e kisha njohur. Pra, e përgëzoj nga zemra Sanije Gashin, për punën e bërë në këtë vepër unike, që pasqyron tërësinë e saj – historinë, kulturën dhe qytetërimin e kryeqendrës sonë nëpër vite e dekada.
Libri Monografi Unike për Prishtinën, është një dhuratë ideale për të gjithë adhuruesit e kryeqytetit kosovar. Ndërkaq, në Panairin e 16-të të librit në Prishtinë, nga Shoqata e Botuesve të Kosovës mori çmimin për vepër kapitale.
als_Latn als_Latn als_Latn als_Latn als_Latn als_Latn als_Latn als_Latn